
	Õigusakti eelnõu muudatusettepanekud

	Kahes veerus esitatud Euroopa Parlamendi muudatusettepanekud

Välja jäetav tekst on märgistatud vasakpoolses veerus paksus kaldkirjas. Teksti asendamine on märgistatud mõlemas veerus paksus kaldkirjas. Uus tekst on märgistatud parempoolses veerus paksus kaldkirjas.

Iga muudatusettepaneku päise esimene ja teine rida osutavad läbivaadatava õigusakti eelnõu asjaomasele tekstiosale. Kui muudatusettepanek puudutab kehtivat õigusakti, mida õigusakti eelnõus soovitakse muuta, märgitakse päises lisaks kolmandale reale viide kehtivale õigusaktile ja neljandale reale viide muudetavale sättele.

Konsolideeritud tekstina esitatud Euroopa Parlamendi muudatusettepanekud

Uued tekstiosad on märgistatud paksus kaldkirjas. Välja jäetud tekstiosad on tähistatud sümboliga ▌ või läbi kriipsutatud. Teksti asendamise puhul on uus tekst märgistatud paksus kaldkirjas ja asendatav tekst kustutatud või läbi kriipsutatud. 
Erandina ei tähistata teenistuste tehtud puhtalt tehnilist laadi muudatusi lõpliku teksti vormistamiseks.

EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, mis käsitleb ülemaailmse liigse tootmisvõimsuse negatiivset kaubandusmõju liidu teraseturule
(COM(2025)0726 – C10‑0245/2025 – 2025/0726(COD))
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2025)0726),
–	võttes arvesse Euroopa Liidu toimimise lepingu artikli 294 lõiget 2 ja artikli 207 lõiget 2, mille alusel komisjon esitas ettepaneku Euroopa Parlamendile (C10‑0245/2025),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse kodukorra artiklit 60,
–	võttes arvesse tööstuse, teadusuuringute ja energeetikakomisjoni arvamust,
–	võttes arvesse rahvusvahelise kaubanduse komisjoni raportit (A10‑0000/2025),
1.	võtab vastu allpool toodud esimese lugemise seisukoha;
2.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
3.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.




<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu määrus</DocAmend>
<Article>Põhjendus 15</Article>
	

	Komisjoni ettepanek
	Muudatusettepanek

	(15)	Kui rakendusmääruse (EL) 2019/159 kohaselt on kvoodiväline tariif 25 %, on terasesektori tariifide taset muudel tähtsamatel turgudel arvesse võttes asjakohane kehtestada kaubavoogude ümbersuundumise ohu minimeerimiseks kvoodivälise tariifi tasemeks 50 %. See tollimaks lisandub muudele tollimaksudele, mida kohaldatakse käesoleva määrusega hõlmatud tootekategooriate suhtes.
	(15)	Kui rakendusmääruse (EL) 2019/159 kohaselt on kvoodiväline tariif 25 %, on terasesektori tariifide taset muudel tähtsamatel turgudel arvesse võttes asjakohane kehtestada kaubavoogude ümbersuundumise ohu minimeerimiseks kvoodivälise tariifi tasemeks 50 % ja lubada tootmisvõimsuse kasvu. See tollimaks lisandub muudele tollimaksudele, mida kohaldatakse käesoleva määrusega hõlmatud tootekategooriate suhtes.


Or. <Original>{EN}en</Original>
</Amend>

<Amend>Muudatusettepanek		<NumAm>2</NumAm>
<DocAmend>Ettepanek võtta vastu määrus</DocAmend>
<Article>Põhjendus 16 a (uus)</Article>
	

	Komisjoni ettepanek
	Muudatusettepanek

	
	(16a)	Käesolevat määrust tuleks rakendada täielikus kooskõlas liidu WTO raames võetud kohustustega. Meetme eesmärk on tegeleda üleilmse liigse tootmisvõimsuse põhjustatud kaubandusmoonutustega ning seda tuleks käsitada vahendina, mille abil taastada tingimused avatumaks ja reeglitel põhinevaks kaubanduseks tulevikus. Liidu pikaajaline eesmärk on, et see vahend hõlbustaks suuremat liberaliseerimist, kui turutingimused normaliseeruvad.


Or. <Original>{EN}en</Original>
</Amend>

<Amend>Muudatusettepanek		<NumAm>3</NumAm>
<DocAmend>Ettepanek võtta vastu määrus</DocAmend>
<Article>Põhjendus 20 a (uus)</Article>
	

	Komisjoni ettepanek
	Muudatusettepanek

	
	(20a)	Järjepidevuse tagamiseks ja tarnehäirete vältimiseks tuleks lubada kasutamata kvartalipõhiste tariifikvootide mahtude ülekandmist järgmisse kvartalisse. See tagaks vajaliku tegevuspaindlikkuse, säilitades samal ajal meetme üldise tulemuslikkuse.


Or. <Original>{EN}en</Original>
</Amend>

<Amend>Muudatusettepanek		<NumAm>4</NumAm>
<DocAmend>Ettepanek võtta vastu määrus</DocAmend>
<Article>Põhjendus 21</Article>
	

	Komisjoni ettepanek
	Muudatusettepanek

	(21)	Et meede oleks ülemaailmse liigse tootmisvõimsuse mõju piiramisel tulemuslik, on terasetoodete eripärast ning tänapäevastest tootmis- ja tarnemeetoditest lähtudes vaja teha kindlaks sulatamise ja valamise riik. Sulatamise ja valamise riik on algne koht, kus toorterast või rauda esialgu vedelal kujul terase- või rauatootmisahjus toodetakse ning seejärel esimest korda tahkesse olekusse valatakse. See esmane tahkis võib olla kas terase pooltoote, sealhulgas, kuid mitte ainult, slääbi, valtstooriku või valuploki kujul või valmistoote kujul. Tõendite nõudmine algse sulatamise ja valamise riigi kohta hoiab ära selle, et teatavates riikides toodetud teras, mis on aidanud suurendada ülemaailmset liigset tootmisvõimsust, siseneb pärast edasist ümberkujundamist teistes riikides lubamatult liidu turule, samuti suurendab see terase impordi liidusisese tarneahela läbipaistvust.
	(21)	Et meede oleks ülemaailmse liigse tootmisvõimsuse mõju piiramisel tulemuslik, on terasetoodete eripärast ning tänapäevastest tootmis- ja tarnemeetoditest lähtudes vaja teha kindlaks sulatamise ja valamise riik. Sulatamise ja valamise riik on algne koht, kus toorterast või rauda esialgu vedelal kujul terase- või rauatootmisahjus toodetakse ning seejärel esimest korda tahkesse olekusse valatakse. See esmane tahkis võib olla kas terase pooltoote, sealhulgas, kuid mitte ainult, slääbi, valtstooriku või valuploki kujul või valmistoote kujul. Tõendite nõudmine algse sulatamise ja valamise riigi kohta hoiab ära selle, et teatavates riikides toodetud teras, mis on aidanud suurendada ülemaailmset liigset tootmisvõimsust, siseneb pärast edasist ümberkujundamist teistes riikides lubamatult liidu turule, samuti suurendab see terase impordi liidusisese tarneahela läbipaistvust. Tõendite nõudmine peaks toimuma viisil, mis tekitab võimalikult vähe halduskoormust ning hõlbustab väikestel ja keskmise suurusega ettevõtjatel (VKEde) nõuete täitmist.


Or. <Original>{EN}en</Original>
</Amend>

<Amend>Muudatusettepanek		<NumAm>5</NumAm>
<DocAmend>Ettepanek võtta vastu määrus</DocAmend>
<Article>Põhjendus 21 a (uus)</Article>
	

	Komisjoni ettepanek
	Muudatusettepanek

	
	(21a)	Imporditavatele toodetele, mille jaoks teras sulatati ja valati Venemaa Föderatsioonis või Valgevenes, ei tohiks anda juurdepääsu liidu turule ning nende suhtes ei tohiks kohaldada tariifikvoote. Seega tuleks kõigi selliste toodete suhtes liidu välispiiridel kohaldada automaatset keeldu.


Or. <Original>{EN}en</Original>
</Amend>
<Amend>Muudatusettepanek		<NumAm>6</NumAm>
<DocAmend>Ettepanek võtta vastu määrus</DocAmend>
<Article>Põhjendus 25 a (uus)</Article>
	

	Komisjoni ettepanek
	Muudatusettepanek

	
	(25a)	Kooskõlas liidu võetud kohustusega toetada Ukraina majandust käimasoleva agressioonisõja ajal ning Euroopa Parlamendi ja nõukogu määrusega (EL) 2025/11531a tuleks Ukrainast pärit impordile teha täielik erand seni, kuni selles riigis kestab erakorraline ja vahetu julgeolekuolukord.

	
	_________________

	
	1a Euroopa Parlamendi ja nõukogu 5. juuni 2025. aasta määrus (EL) 2025/1153, millega peatatakse määruse (EL) 2015/478 teatavate sätete kohaldamine liitu imporditavate Ukraina toodete suhtes (ELT L, 2025/1153, 5.6.2025, ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Muudatusettepanek		<NumAm>7</NumAm>
<DocAmend>Ettepanek võtta vastu määrus</DocAmend>
<Article>Põhjendus 26</Article>
	

	Komisjoni ettepanek
	Muudatusettepanek

	(26)	Komisjon peaks hiljemalt kahe aasta jooksul pärast käesoleva määruse vastuvõtmist hindama vajadust kohandada käesoleva määrusega hõlmatud toodete määratlust ning kaaluma, kui seda peetakse vajalikuks, seadusandliku ettepaneku esitamist täiendavate terasetoodete, sealhulgas märkimisväärses ulatuses terasest valmistatud ja seda sisaldavate toodete lisamiseks.
	(26)	Komisjon peaks hiljemalt ühe aasta jooksul pärast käesoleva määruse jõustumist hindama vajadust kohandada käesoleva määrusega hõlmatud toodete määratlust ning kaaluma, kui seda peetakse vajalikuks, seadusandliku ettepaneku esitamist täiendavate terasetoodete, sealhulgas märkimisväärses ulatuses terasest valmistatud ja seda sisaldavate toodete lisamiseks või eemaldamiseks. Käesoleva määruse tulemuslikkuse tagamiseks on oluline, et hinnataks hoolikalt, kas probleemid, mida käesoleva määrusega püütakse lahendada, on lahendamisel ja kas neid ei ole väärtusahelas tahtmatult edasi nihutatud.


Or. <Original>{EN}en</Original>
</Amend>
<Amend>Muudatusettepanek		<NumAm>8</NumAm>
<DocAmend>Ettepanek võtta vastu määrus</DocAmend>
<Article>Põhjendus 26 a (uus)</Article>
	

	Komisjoni ettepanek
	Muudatusettepanek

	
	(26a)	Komisjon peaks igal aastal koostama käesoleva määruse rakendamise kohta aruande ja esitama selle Euroopa Parlamendile ja nõukogule. See aastaaruanne peaks muu hulgas sisaldama teavet 50 % tollimaksu alla kuuluvate kvootide kasutamise ja muutumise ning impordi kategooria ja koguse kohta. Aastaaruanne tuleks avalikustada.


Or. <Original>{EN}en</Original>
</Amend>
<Amend>Muudatusettepanek		<NumAm>9</NumAm>
<DocAmend>Ettepanek võtta vastu määrus</DocAmend>
<Article>Põhjendus 27</Article>
	

	Komisjoni ettepanek
	Muudatusettepanek

	(27)	Enne 1. juulit 2031 ja seejärel iga viie aasta järel peaks komisjon hindama käesoleva määruse vastuvõtmise tinginud peamiste asjaolude seisu, sealhulgas ülemaailmse liigse tootmisvõimsuse arengut ja suundumusi, ning selle mõju teraseturule. Komisjon peaks ühtlasi üle vaatama kolmandate riikide terasekaubandust piiravate meetmete seisu ning mõju, mida need võivad avaldada või tõenäoliselt avaldavad liidu turule seoses kaubavoogude ümbersuundumise ohuga. Lisaks peaks komisjon analüüsima ka olukorda seoses kolmandate riikide turuväliste poliitikameetmete ja tavadega ning nende mõjuga liidu teraseturule. Komisjon peaks hindama ka liidu terasetööstuse majandustulemuste suundumusi ja süsinikuheite vähendamise projektide arengut,
	(27)	Enne teise aasta möödumist käesoleva määruse jõustumisest ja seejärel iga kahe aasta järel peaks komisjon hindama käesoleva määruse vastuvõtmise tinginud peamiste asjaolude seisu, sealhulgas ülemaailmse liigse tootmisvõimsuse arengut ja suundumusi, ning selle mõju teraseturule ja järgmise etapi väärtusahelatele. Komisjon peaks ühtlasi üle vaatama kolmandate riikide terasekaubandust piiravate meetmete seisu ning mõju, mida need võivad avaldada või tõenäoliselt avaldavad liidu turule seoses kaubavoogude ümbersuundumise ohuga. Lisaks peaks komisjon analüüsima ka olukorda seoses kolmandate riikide turuväliste poliitikameetmete ja tavadega ning nende mõjuga liidu teraseturule. Komisjon peaks hindama ka liidu terasetööstuse majandustulemuste suundumusi, sealhulgas hinnataset ja võimsuse kasutamist, samuti süsinikuheite vähendamise projektide arengut,


Or. <Original>{EN}en</Original>
</Amend>
<Amend>Muudatusettepanek		<NumAm>10</NumAm>
<DocAmend>Ettepanek võtta vastu määrus</DocAmend>
<Article>Artikkel 1a – lõik 1</Article>
	

	Komisjoni ettepanek
	Muudatusettepanek

	Artiklit 1 ei kohaldata Norrast, Islandilt ega Liechtensteinist pärit toodete suhtes.
	Artiklit 1 ei kohaldata Norrast, Islandilt, Liechtensteinist pärit toodete suhtes ning seda ei kohaldata kandidaatriigi suhtes seni, kuni see riik on erakorralises ja vahetus julgeolekuolukorras.


Or. <Original>{EN}en</Original>
</Amend>
<Amend>Muudatusettepanek		<NumAm>11</NumAm>
<DocAmend>Ettepanek võtta vastu määrus</DocAmend>
<Article>Artikkel 2 – lõige 4</Article>
	

	Komisjoni ettepanek
	Muudatusettepanek

	4.	Ühe kvartali jooksul kasutamata tariifikvoodi kogust ei kanta üle järgmisse kvartalisse.
	4.	Ühe kvartali jooksul kasutamata tariifikvoodi kogus kantakse üle järgmisse kvartalisse.


Or. <Original>{EN}en</Original>
</Amend>
<Amend>Muudatusettepanek		<NumAm>12</NumAm>
<DocAmend>Ettepanek võtta vastu määrus</DocAmend>
<Article>Artikkel 2 – lõige 4 a (uus)</Article>
	

	Komisjoni ettepanek
	Muudatusettepanek

	
	4a.	Käesoleva määruse kohaseid meetmeid kohaldatakse kooskõlas WTO reeglitega ning need ei piira kaubandust rohkem, kui on rangelt vajalik ebaõiglastest turutingimustest tuleneva ülemaailmse liigse tootmisvõimsuse negatiivse mõjuga tegelemiseks.


Or. <Original>{EN}en</Original>
</Amend>
<Amend>Muudatusettepanek		<NumAm>13</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 2</Article>
	

	Komisjoni ettepanek
	Muudatusettepanek

	2.	Importimise ajal esitavad importijad asjakohased tõendid, näiteks tehasesertifikaadi, millest nähtub toote tootmisel kasutatud terase sulatamise ja valamise riik.
	2.	Importimise ajal esitavad importijad asjakohased tõendid, millest nähtub toote tootmisel kasutatud terase sulatamise ja valamise riik.


Or. <Original>{EN}en</Original>
</Amend>
<Amend>Muudatusettepanek		<NumAm>14</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 2 a (uus)</Article>
	

	Komisjoni ettepanek
	Muudatusettepanek

	
	2a.	Käesoleva artikli tähenduses asjakohaste tõenditena käsitatakse muu hulgas järgmisi dokumente:

	
	a) tehasesertifikaadid,

	
	b) arved,

	
	c) saatelehed,

	
	d) kvaliteedisertifikaadid,

	
	e) tarnijate pikaajalised deklaratsioonid,

	
	f) kuluarvestus- ja tootmisdokumendid,

	
	g) ekspordiriigi tollidokumendid,

	
	h) ärikirjavahetus,

	
	i) tootmiskirjeldused või

	
	j) tootja deklaratsioonid, kui need on otseselt seotud kõnealuse saadetisega.


Or. <Original>{EN}en</Original>
</Amend>
<Amend>Muudatusettepanek		<NumAm>15</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 2 b (uus)</Article>
	

	Komisjoni ettepanek
	Muudatusettepanek

	
	2b.	Komisjon võib vastu võtta suunised selle kohta, kuidas esitada asjakohaseid tõendeid, et piirata halduskoormust ja hõlbustada VKEde nõuete täitmist.


Or. <Original>{EN}en</Original>
</Amend>
<Amend>Muudatusettepanek		<NumAm>16</NumAm>
<DocAmend>Ettepanek võtta vastu määrus</DocAmend>
<Article>Artikkel 3 – lõige 2 c (uus)</Article>
	

	Komisjoni ettepanek
	Muudatusettepanek

	
	2c.	Imporditavatele toodetele, mille jaoks teras sulatati ja valati Venemaa Föderatsioonis või Valgevenes, ei tohi anda juurdepääsu liidu turule ning nende suhtes ei kohaldata tariifikvoote. Kõigi selliste toodete suhtes kohaldatakse liidu välispiiridel automaatset keeldu.


Or. <Original>{EN}en</Original>
</Amend>
<Amend>Muudatusettepanek		<NumAm>17</NumAm>
<DocAmend>Ettepanek võtta vastu määrus</DocAmend>
<Article>Artikkel 9 – lõige 1</Article>
	

	Komisjoni ettepanek
	Muudatusettepanek

	1.	[Väljaannete talitus: lisada saavas käändes kuupäev, mis saabub kaks aastat pärast käesoleva määruse eelnõu vastuvõtmise kuupäeva] hindab komisjon vajadust muuta käesoleva määrusega hõlmatud toodete määratlust ning võib esitada seadusandliku ettepaneku käesoleva määruse muutmiseks.  Pärast esimest läbivaatamist tehakse hindamine korrapäraselt iga kahe aasta järel.
	1.	Hiljemalt ... [üks aasta pärast käesoleva määruse jõustumise kuupäeva] hindab komisjon vajadust muuta käesoleva määrusega hõlmatud toodete määratlust ning võib esitada seadusandliku ettepaneku käesoleva määruse muutmiseks. See hindamine viiakse läbi igal aastal.


Or. <Original>{EN}en</Original>
</Amend>
<Amend>Muudatusettepanek		<NumAm>18</NumAm>
<DocAmend>Ettepanek võtta vastu määrus</DocAmend>
<Article>Artikkel 9 – lõige 1 a (uus)</Article>
	

	Komisjoni ettepanek
	Muudatusettepanek

	
	1a.	Komisjon esitab igal aastal Euroopa Parlamendile ja nõukogule aruande käesoleva määruse rakendamise kohta. Aruanne avalikustatakse.


Or. <Original>{EN}en</Original>
</Amend>
<Amend>Muudatusettepanek		<NumAm>19</NumAm>
<DocAmend>Ettepanek võtta vastu määrus</DocAmend>
<Article>Artikkel 9 – lõige 2</Article>
	

	Komisjoni ettepanek
	Muudatusettepanek

	2.	Hiljemalt 1. juuliks 2031 ja seejärel iga viie aasta tagant hindab komisjon käesoleva määruse toimivust. Hindamisel võetakse arvesse käesoleva määruse vastuvõtmist õigustanud asjaolude püsimist ja liidu terasetööstuse olukorda. Antava hinnangu põhjal võib komisjon esitada seadusandliku ettepaneku käesoleva määruse muutmiseks või kehtetuks tunnistamiseks.
	2.	Enne ... [kaks aastat pärast käesoleva määruse jõustumist] ja seejärel iga kahe aasta tagant hindab komisjon käesoleva määruse toimivust. Hindamisel võetakse arvesse käesoleva määruse vastuvõtmist õigustanud asjaolude püsimist ja liidu terasetööstuse olukorda, sealhulgas hinnataset ja võimsuse kasutamist, samuti järgmise etapi väärtusahelaid. Antava hinnangu põhjal võib komisjon esitada seadusandliku ettepaneku käesoleva määruse muutmiseks või kehtetuks tunnistamiseks.


Or. <Original>{EN}en</Original>
</Amend>
[bookmark: _Toc163033371][bookmark: _Toc203408167]</RepeatBlock-Amend>



[bookmark: _Toc192752965][bookmark: _Toc215576876]SELETUSKIRI
EL vajab tugevat, konkurentsivõimelist ja vähese CO2 heitega terasesektorit, kuna see on ELi konkurentsivõime, majandusjulgeoleku ja strateegilise autonoomia huvides eluliselt tähtis. Terasesektor on oluline ka ELi CO2 heite vähendamise eesmärkide saavutamiseks, ja mitte ainult sektori enda süsinikujälje vähendamiseks, vaid ka selle olulise panuse tõttu keskkonnahoidliku tehnoloogia sektoris. Terasel on tähtis osa ka Euroopa kaitsesektori tööstusliku baasi tugevdamisel. 
Euroopa Liit on maailma suuruselt kolmas terasetööstus, terast toodetakse rohkem kui 20 liikmesriigis. ELi terasetootjad annavad otseselt tööd 300 000 inimesele ja kaudselt 2,5 miljonile inimesele. Terasetööstusel on tähtis roll paljude piirkondade majanduses.
ELi terasetööstuse kaubandusega seotud probleemid aga aina kasvavad. Juba praegugi moonutusi põhjustav liigne ülemaailmne tootmisvõimsus, mille tulemuseks on odava terase ülejääk ja suur impordisurve ELi turule, mida veelgi suurendab terase kõrvalesuunamine mitme ELi kaubanduspartneri kaitsemeetmetest, suureneb lähiaastatel eeldatavalt veelgi. ELi terasetootmine on viimastel aastakümnetel järsult vähenenud. See on viinud tootmiskohtade sulgemiseni ning suurendanud lõhet tootmise ja tootmisvõimsuse taseme vahel. Euroopa terasesektor ei suuda jääda konkurentsivõimeliseks, kui kasumitaseme vähenemine ei võimalda teha vajalikke investeeringuid CO2 heite vähendamisse. 

Kuna 2018. aasta juulis kehtestatud ja juba pikendatud ajutiste kaitsemeetmete kehtivus lõpeb 2026. aasta juunis, on oluline luua tugev ja reeglitel põhinev mehhanism, et võimaldada sektoril taastuda, seades samal ajal eesmärgiks ulatuslikumale vabakaubandusele tugevama aluse loomise. Terasesektori üldine olukord maailmas ja eelkõige Euroopa terasesektori seisund näitavad selgelt, et vaja on jõulist, mõjusat ja sihipärast meedet. Sellega seoses väljendab raportöör heameelt seadusandliku ettepaneku eelnõu üle, mis kuulutati välja 2025. aasta märtsis terase ja metallide tegevuskavas. Raportöör nõustub täielikult ka president von der Leyeni hinnanguga tema 2025. aasta septembri kõnes olukorrast Euroopa Liidus, kus ta rõhutas strateegilist vajadust kaitsta ELi tööstust ebaausate kaubandustavade eest ja säilitada ülemaailmsed võrdsed tingimused. 
Mis puudutab ettepaneku sisu, siis väljendab raportöör heameelt selle üle, et võrreldes kehtiva kaitsemeetmega on see samm õiges suunas. Ühtne turg peaks jääma reeglitel põhinevale kaubandusele avatuks ja seetõttu toetab raportöör kindlalt seda, et tollimaksuvabad kvoodid võimaldaksid jätkuvalt turupõhist lähenemisviisi, samal ajal kui liigse tootmisvõimsuse ja sellest tuleneva kaubanduse kõrvalesuunamise probleem lahendataks kvoodivälise selge tollimaksumääraga. Raportöör leiab, et asjaolu, et tollimaksuvaba kvoodi arvutamisel võrdlusaastaks võetud 2013. aasta, st aeg enne seda, kui liigne tootmisvõimsus Euroopat tõsiselt mõjutama hakkas, kujutab endast tasakaalustatud ja WTO nõuetele vastavat võrdlusalust. Süsteemi paindlikkuse võimaldamiseks tuleks lubada kasutamata kvartalikvootide ülekandmist. Raportöör rõhutab, kui oluline on sulatamise ja valamise riigi kohta tõendi esitamise nõue, mis parandab toodete jälgitavust, tagab sisendterase tegeliku päritolu väljaselgitamise ning vähendab ümberlaadimise või minimaalse töötlemise kaudu nõuetest kõrvalehoidmise ohtu. 
Kavandatav terasemeede vajab korrapärast hindamist ja seda peab olema võimalik kohandada. Sellega tagatakse, et meede aitab tõhusalt suurendada tootmist väga konkurentsivõimelistes ettevõtetes ning käib käsikäes eksporditurgude kaitsmise pingutustega ja sarnaselt meelestatud kaubanduspartneritega tehtava koostööga ülemaailmse liigse tootmisvõimsuse tõkestamiseks. See ei tohi olla konkurentsivõimetu tööstuse elushoidmise vahend, millega probleemi surutakse väärtusahelas allapoole. Konkurentsivõimeline terasetootmine tagab ka selle, et ELil ei teki ebatervislikku sõltuvust. Raportöör peab reguleerimisala korrapärast hindamist kasulikuks ja leiab, et seda võiks teha sagedamini. Iga-aastane aruandlus on seda liiki kaubandusvahenditega kooskõlas ja võimaldab kaasseadusandjatel mõista, kuidas õigusakti eri mõõtmete rakendamine kulgeb.  

Ajal, mil mitmepoolne kaubandussüsteem on pideva surve all, väljendab raportöör erilist heameelt selle üle, et määrus on kavandatud täielikult kooskõlas WTO kohustustega. Raportöör kavatseb hoolikalt jälgida tulevasi läbirääkimisi mõjutatud kaubanduspartneritega, eelkõige nendega, kellega liit on sõlminud vabakaubanduslepingud või kellega ta on neid sõlmimas, et tagada õigusselgus, prognoositavus ja ELi kaubanduse kaitsestruktuuri jätkuv terviklikkus.
     Raportöör on samuti veendunud, et ELi kandidaatriigi Ukraina eriolukorda tuleks nõuetekohaselt arvesse võtta. Sellest tulenevalt, kooskõlas liidu kohustusega toetada Ukraina majandust käimasoleva agressioonisõja ajal ning kooskõlas poliitilise kokkuleppega määruse 2025/1153(COD) suhtes tuleks kinnitada artikli 1 kohaldamata jätmine. Samuti tuleks määruses käsitleda võimalikke lünki, mis võivad võimaldada Venemaalt pärit kaupade otsest või kaudset importi, Venemaa jätkuva vaenuliku tegevuse edasist rahastamist ning Euroopa rahu ja stabiilsuse kahjustamist.

Raportöör mõistab, et kaasseadusandjatel tuleb võimaldada oma töö lõpule viia, kuid arvestades terasesektori probleemide ulatust ning tungivat vajadust tagada õigus- ja majanduslik kindlus, on ta veendunud, et demokraatlik protsess peaks viivitamata edenema, et määrus võiks õigel ajal jõustuda.


[bookmark: _Toc215576877]LISA: ÜKSUSED VÕI ISIKUD, KELLELT RAPORTÖÖR SAI SISENDMATERJALI
Vastavalt kodukorra I lisa artiklile 8 kinnitab raportöör, et ta sai raporti projekti koostamisel enne selle komisjonis vastuvõtmist sisendmaterjali järgmistelt üksustelt või isikutelt:

	Üksus ja/või isik

	Thyssenkrupp

	Eurofer

	Jernkontoret


	European Steel Processors Association

	Metal Packaging Europe External Affairs ASBL


	Orgalim – Europe's Technology Industries

	Kommerskollegium (Rootsi riiklik kaubandusnõukogu)


	Rootsi alaline esindus Euroopa Liidu juures


	Soome alaline esindus Euroopa Liidu juures


	Šveitsi esindus Euroopa Liidu juures




Eespool esitatud loetelu koostamise eest vastutab ainuisikuliselt raportöör.

Kui loetelus on märgitud füüsiliste isikute nimi või ametikoht või mõlemad, kinnitab raportöör, et ta on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.

